Deg 1934, yuɣal Belɛid ɣer taddart-is, azru uqelal, yuɣal ɣer twacult-is, syin iɛawed zwaǧ s lxetyar-is netta, yzweǧ d yelli-s n taddart-is d tin iwumi qqaren FATIMA AT CEƐBAN, sɛand yiwen n weqcic i yjemɛen tayri-nsen fkan-as isem n Remḍan, ɛacen akken deg uxxam iɛeggalen n Belɛid At Ɛli. Tudert-nni-nsen deg uxxam n iɛeggalen tewwi-asen-d iɣeblan, aladɣa d ugur mucaɛen deg temnadt n leqbayel (imenɣi ger temɣart d teslit-is), yal ta tdelleb axxam weḥdes, ɣef imenɣan-a, yekfa zwaǧ n Belɛid At Ɛli netta d tin yuɣ s lebɣi d tayri Fatima At Ceɛban, nettat tuɣal s axxam n yemma-s deg lezzayer, tewwi yid-s mmi-s dayen i ydefren Belɛid At Ɛli ɣer leḥzen n war tillas3.